

**P R O P O Z I C I J E**

**TAKMIČENJA - PČELICE**

**NS UNSKO-SANSKOG KANTONA**

 **ZA TAKMIČARSKU 2024/2025 godinu**

**Bihać, 2024 godine**

Broj:878 /2024

Bihać: 27.08..2024.godine

Izvršni odbor NS USK-a na osnovu člana 35. stav 3 Statuta NS USK-a, na 36. sjednici održanoj 27.08.2024.godine, na prijedlog Komisije za takmičenje NS USK donio je slijedeće:

**P R O P O Z I C I J E**

**TAKMIČENJA - PČELICE**

**OPĆE ODREDBE**

***Član 1.***

Ovim propozicijama utvrđuje se način organiziranja i provođenja Turnira u NS USK-a u kategoriji Pčelica u takmičarskoj 2024/2025 godini

**Član 2.**

Takmičenje će se odvijati Turnirski - kombinovano: po grupama, što veći broj utakmica shodno zahtjevima klubova - bod sistem.

Prijavljeno je 24 ekipa: Akademija Jedinstvo” Bihać, NK”Omladinac”Sanica, NK”Vitez”Bužim, NK”Metalac” V.Lug, NK”Mladost”Polje, NK”Gomila” Stijena, NK”Kamenica” Kamenica, NK”Krajišnik” V.Kladuša, NK”Jezerski” Jezerski, NK”Radnički”Ripal, NK”Kolibri” Bhać, ONŠ”3E2 Bihać, NK”Radnički”Zdena, NK”Mladost”Vrnograč, GNK”Bratstvo” B.Krupa, OFK”Bihać Bihać, NK”Jedintsvo” Bihać, NK”Ključ” Ključ, NK”Podgrmeč” S.Most, NK”Mladost 38” B. Petrovac, OFŠ”Krajina” Cazin, FC”Abc” Podzviozd, NK”Radnički”Ćoralić, NK”Omladinac 75” Pokoj.

***Član 3.***

Takmičenje se organizuje Turnirski po grupama četiri (4) grupe po 6 ekipa , bod sistem - tabela.

Grupa I :

Akademija Jedinstvo - Bihać

NK”OMladinac”Sanica

NK”Vitez” Bužim

NK”Metalac”Bihać

NK”Mladost”Polje

NK”Gomila” Stijena

Grupa II:

NK”Kamenica”Kamenica

NK”Krajišnik” V.Kladuša

NK”Jezerski” Jezerski

NK”Radnički”Ripač

NK”Kolibri”Bihać

ONŠ””3E” Bihać

Grupa III:

NK”Radnički”Zdena

NK”MLadost”Vrnograč

GNK”Bratstvo”B.Krupa

OFK”Bihać” Bihać

NK”Jedinstvo” Bihać

NK”Ključ” Ključ

Grupa IV:

NK”Podgrmeč” S.Most

NK”Mladost 38” B.petrovac

OFŠ”Krajian” Cazin

FC”Abc” Podzvizd

NK”Radnički”Ćoralići

NK”Omladinac 75” Pokoj

Prvaci grupa razigravaju za prvaka kategorije Pčelica - polufinalne utakmice

Izgubljeni iz polufinala igraju za treće mjesto a pobjednici iz polufinala igraju za Prvaka.

Klub koji odustane od takmičenja ili shodno odredbama DP NS/FS BiH bude isključen iz takmičenja snosit će disciplinske sankcije shodno odredbama Disciplinskog pravilnika NS/FS BiH.

***RUKOVOĐENJE TAKMIČENJEM***

***Član 4.***

Takmičenjem u Pčelicama rukovodi Izvršni odbor NS USK-a putem takmičarskih organa Nogometne lige NS USK-a odnosno nadležnih komisije i to: Komsije za takmičenje NS USK-a, Komisije za suce i suđenje NS USK-a i Disciplinska komisije NS USK-a,

***Član 5.***

Takmičenje Turnira Pčelica, administrativno se vodi putem Comet sistema a preko delegata na utakmici koj vrši unos svih igrača u Zapisnik utakmice a koji su obavezni potpisati oba kluba , delegat i glavni sudac.

Na stadionu treba biti posebna prostorija za sastavljanje zapisnika,ispravan kompjuter sa štampačem i ispravnom internet konekcijom za potrebe COMET informacionog sistema.

**RASPORED I TRAJANJE UTAKMICA:**

**Član 7.**

Utakmice lige Pčelice igraju se 20 minuta, bez odmora.

**SUDIJE I DELEGATI:**

***Član 8.***

Nadležni organi određuju sudije i delegate sa liste sudija i delegata Nogometne i Omladinske lige Kantona i po potrebi Druge lige i Prve lige FBiH.

Utakmicu sudi 1 sudija i jedan delegat.

Službenim licima pripadaju sljedeće naknade:

**Taksa za službena lica utakmice iznosi :**

* *delegat utakmice……………………………………………… 20,00KM*
* *glavni sudija utakmice………………………………………… 20,00 KM*
* **Isplaćuje se jedan putni trošak za službena lica tj. najduža relacija u kilometrima odakle dolazi jedno od službenih lica utakmice.**
* **troškovi prevoza u iznosu od 40,00 KM za udaljenost preko 20(dvadeset) kilometara u jednom pravcu a za udaljenost ispod 20 kilometara u jednom pravcu isplaćuje se 20 KM.**
* **Službenu dužnost na utakmicama Pčelica obavlja Delegat utakmice i jedan sudac ( glavni sudac utakmice).**

Troškove sudija i delegata snosi NS USK-a.

***Član 9.***

Delegat utakmice turnira Pčelice zapisnik i izvještaj sa utakmice dostavlja Tehničkom sekerataru odmah poslije utakmice.

***IGRALIŠTE :***

***Član 10.***

Utakmice Pčelice igraju se na terenima dimenzija: dužina 52 metra, širina 28 metara.

Dimenzije golova 5 x 2 metra.

Vratarev prostor je 5 x 15 metara

Jedanaesterac se izvodi sa 9 metara

Nema Ofsajda

Stadion mora imati obezbijeđene svlačionice sa posebnom svlačionicom za sudije, prostorijom za sastavljanje zapisnika,

**ORGANIZACIJA UTAKMICA:**

**Član 11.**

**Mjere obezbjeđenja**

Organizaciju utakmica vrši klub domaćin turnira, koji su obavezni obezbijediti sve uslove u skladu s važećim propisima. Klub domaćin je obavezan poduzeti sve potrebne mjere za sigurnost sudaca, delegata i gostujućeg tima, za vrijeme odigravanja utakmice i sve do napuštanja igrališta-stadiona odgovarajućim prevoznim sredstvom.

**Zastave**

Klub domaćin obavezan je na jarbole postaviti Državnu zastavu BiH, zastavu NS/FS Bi Hi zastavu NS USK-a. Istaknute zastave trebaju biti istih dimenzija.

**Medicinska služba**

Klub domaćin organizator turnira je obavezan na svim utakmicama osigurati ljekarsku službu i dežurno sanitetsko vozilo sa osobljem i nosilima (može se koristiti adekvatno osobno vozilo, kombi ili auto sa četvoro vrata/,koje mora biti uz igralište i u slučaju potrebe obaviti prijevoz do zdravstvene ustanove.

Klub domaćin, organizator turnira je dužan da osigura za cijelo vrijeme trajanja turnira prisustvo dežurnog licenciranog doktora ili fizioterapeuta sa odgovarajućom medicinskom opremom.

**Osiguranje utakmice**

Klub domaćin organizator turnira obavezan je izvršiti najavu utakmice kod nadležne policijske uprave i zatražiti policijsko obezbjeđenje te se blagovremeno pobrinuti da na utakmicama budu prisutni pripadnici policije, a ukoliko iz određenih razloga nisu prisutni pripadnici policije utakmica se može, uz saglasnost oba kluba odigrati i bez njihovog prisustva, uz uslov da je od MUP-a pismeno zatraženo njihovo prisustvo,da je prisutan dovoljan broj redara i komesar za bezbjednost licenciran od strane Nogometnog saveza.

Klub domaćin organizator turnira obavezan je osigurati redarsku službu s komesarom za bezbjednost.

Klub domaćin organizator turnira obavezan je osigurati dovoljan broj skupljača lopti propisno odjevenih.

**Lopte za igru**

Za odigravanje utakmica klub domaćin organizator turnira je dužan osigurati najmanje tri lopte za svaku od utakmica, a u slučaju da na igralištu nema dovoljan broj skupljača lopti, organizator je obavezan obezbijediti šest lopti.

Turnir Pčelica igra se loptama broj 4 (četiri).

**Odgovornost kluba domaćina**

Klubovi su odgovorni za ponašanje svojih igrača, službenih osoba, članova, navijača i svake druge osobe koja obavlja dužnost na utakmici u ime kluba.

Za propuste u organizaciji utakmice klubovi će snositi takmičarske i disciplinske posljedice prema važećim propisima NS USK-a, NS FBiH i NS/FS BiH.

**IGRAČI I TIMOVI:**

**Član 12.**

Klubovi su obavezni izvršiti registraciju igrača u kategoriji Pčelice u Comet informacionom sistemu u NS USK-a u skladu sa važećim Pravilnikom o registraciji klubova i igrača i statusu i transferu igrača.

U slučaju neopravdanog nenastupanja na utakmici klub će snositi takmičarske i disciplinske posljedice u skladu sa odredbama Pravilnika o nogomentim takmičenjima i Disciplinskog pravilnika.

**PRAVO NASTUPA I ZAMJENE IGRAČA:**

**Član 13.**

Pravo nastupa na utakmicama lige Pčelice u takmičarskoj 2024/2025 godini imaju igrači rođeni **01.01.2014**. godine i mlađi i curice isto godište i godinu dana starije, kao I igrači rođeni **01.01.2015**. godine i mlađi i curice isto godište i godinu dana starije.

Utakmica se igra sa 6 igrača + golman.

Za utakmicu se može prijaviti najviše 7 rezervnih igrača ( ukupno 14 igrača)

Tokom utakmice može se izvršiti zamjena najviše sedam igrača, tako da svaki igrač može opet ući u igru po potrebi.

Na utakmici može nastupiti samo igrač sa validnim ljekarskim pregledom koji je unesen u Comet informacioni sistem, sa validnim datumom, pečatom zdravstvene ustanove i ljekara.

Ljekarski pregled važi četiri mjeseca.

Izuzetno, igrač može nastupiti sa potvrdom o izvršenom ljekarskom pregledu ali samo za tu utakmicu.

Delegat igraču bez validnog ljekarskog pregleda neće dozvoliti da nastupi.

**IDENTITET IGRAČA:**

**Član 14.**

Identitet igrača utvrđuje kroz Comet sistem ili na osnovu ličnih isprava (lična karta, pasoš). U slučaju utvrđivanja identiteta putem ličnih isprava, delegat je u prvu stranu zapisnika obavezan upisati broj lične karte ili pasoša.

Na utakmicama mogu nastupiti samo igrači koji su operativni u Comet informacionom sistemu, a čiji je identitet utvrđen, utvrđuje putem Comet informacionog sistema ili na osnovu lične/osobne karte i pasoša/putovnice.

Delegat je obavezan prije početka svake utakmice izvršiti identifikaciju igrača na način što će izvršiti upoređivanje fotografije na igračkoj legitimaciji, sa likom igrača, kao i broj dresa sa zapisnikom utakmice.

 **Član 15.**

Klubovi su obavezni voditi evidenciju opomenutih igrača, te evidenciju isključenih igrača te po potrebi tačnost evidencije provjeriti kod takmičarskog organa koji rukovodi takmičenjem. U slučaju nastupa igrača pod suspenzijom, takmičarske posljedice će snositi klub, a prema odredbama DP NS/FS BiH, posljedice će snositi klub, igrač i službena osoba kluba koja je suspendovanog igrača stavila u tim.

**SLUŽBENE OSOBE KLUBA (TRENERI I DR.):**

**Član 16.**

Svaki klub na utakmicama Pčelica mora obavezno imati akreditiranog službenog predstavnika, klub domaćin organizator Turnira Komesara za bezbjednost, Svi klubovi moraju imati doktora/ljekara ili fizioterapeuta.

Klub je obavezan da u skladu sa normativima vaspitno-pedagoškog rada i obavezama iz takmičenja, na svakoj utakmici ima jednog trenera.

Treneri su obavezni da posjeduju Trenersku takmičarsku akreditaciju Centra za edukaciju kadrova NS/FS BiH, sa odgovarajućim datumom validnosti.

Delegat je obavezan prije početka svake utakmice izvršiti identifikaciju u zapisnik prijavljenih službenih osoba kluba (predstavnik kluba, trener, ljekar, fizioterapeut i komesar za bezbjednost) na način što će izvršiti upoređivanje fotografije na akreditaciji, sa likom osobe.

Delegat neće dozvoliti obavljanje dužnosti službenoj osobi (predstavnik kluba, trener, ljekar, fizioterapeut i komesar za bezbjednost) koja nema validnu akreditaciju.

Sve službene osobe obavezni su tokom cijele utakmice imati vidno istaknutu takmičarsku akreditaciju.

Klub koji se nije odazvao seminaru akreditiranja službenih lica klubova Kantonalne i omladinske lige:

* Službeni predstavnik(2 slike, kopija lične karte, popunjen upitnik),
* Komesar za bezbjednost(2 slike, kopija lične karte, popunjen upitnik),
* Fizioterapeut(2 slike, kopija diplome medicinske škole ili medicinskog tehničara,popunjen upitnik),
* Doktor (2 slike, kopija diplome medicinskog fakulteta,popunjen upitnik),

mogu svoje Akreditacije podići svakim radnim danom ponedeljak-petak u kancelariji NS USK-a.

Klubovi koji ne budu imali akreditacije a uredno su pozvani na seminar i obavješteni putem propozicija Takmičenja za 2024/2025 godinu, snositi će novčanu kaznu u visini jedne akreditacije koja iznosi 40 KM tj. Snosit će novčanu kaznu za one akreditacije koje nema tj. 40 KM po akreditaciji.

Klub koji nema licenciranog trenera i koji nije upisao kurs za sticanje C nacionalna, B, A, i PRO licence i koji nije iste produžio na seminaru trenera za takmičarsku 2024/2025 godinu biće kažnjen sa 50 KM za svaku utakmicu za koju ne bude imao trenera na klupi.

**DRESOVI:**

**Član 17.**

Klubovi moraju poštivati boju sportske opreme kluba protivnika.

Timovi na jednoj utakmici ne mogu igrati u istim ili sličnim bojama sportske opreme. U slučaju da se podudara boja opreme kod dva tima dresove će promijeniti domaća (prvoimenovana) ekipa, a delegat utakmice je obavezan prijaviti tim zanemarivanja boje sportske opreme a klub će snositi disciplinsku odgovornost.

Brojevi na dresovima moraju odgovarati onima na popisu igrača u zapisniku o utakmici. Ako su dresovi prugasti ili šareni, brojevi moraju biti na jednobojnoj podlozi. Za vrijeme odigravanja utakmice igrači na poleđini dresova moraju imati vidljive brojeve propisane veličine.

Delegat i glavni sudac utakmice na organizacionom sastanku izvršit će provjeru cjelokupne opreme timova i sudaca te odobriti boju sportske opreme za utakmicu.

**REGISTRACIJA UTAKMICA**

**Član 18.**

*Komesar za takmičenje vrši registraciju odigranih utakmica najkasnije u roku od 10 minuta nakon odigrane utakmice, te vrši registraciju neodigranih i prekinutih utakmica u skladu sa važećim propisima NS USK-a , NS FBIH i NS/FS BIH.*

Ako je uložena žalba ,rok za registraciju utakmice produžava se do konačne odluke.

Ako na utakmicu nije uložena žalba, a ne postoje uvjeti za registraciju po službenoj dužnosti sa 3:0 / par-forfe /,utakmica se registruje postignutim rezultatom.

Ako je prvostepena odluka pravosnažna ili je donesena drugostepena odluka koja je konačna, jednom registrovana utakmica ne može biti poništena,izuzev u postupku pred Izvršnim odborom NS USK-a.

**NEDOLAZAK NA UTAKMICE,NEODIGRAVANJE,PREKID UTAKMICE I NENASTUPANJE RADI**

**SUSPENZIJE**

**Član 21.**

Protiv kluba koji ne nastupi na prvenstvenoj utakmici,koji izazove prekid utakmice,napusti teren ili ne nastupi zbog suspenzije,postupit će se prema odredbama Pravilnika o nogometnim/fudbalskim takmičenjima NS/FS BiH i Disciplinskog pravilnika NS/FS BiH.

Ove odredbe primjenjivat će se i protiv igrača,ukoliko učine prekršaj iz predhodnog stava.

Klub koji se ne opravdano ne pojavi na utakmici, dužan je drugom klubu isplatiti troškove koje je klub imao za organizaciju utakmice u fiksnom iznosu od 50,00 KM po jednoj selekciji, isti je u obavezu uplatiti na žiroračun kluba koji je oštećen u roku od 48 sati i dostaviti peti primjerak uplatnice delegatu na slijedećoj utakmici u suprotnom neće moći igrati utakmice zbog automatske suspenzije.

Ako u roku od 5 /pet/ minuta od određenog vremena za početak utakmice stalnog takmičenja jedan tim ne nastupi sa potrebnim brojem igrača sudija će saopštiti kapitenu tima koji je nastupio da se utakmica neće odigrati i to će upisati u zapisnik.

Izuzetno,u slučajevima da klub nije mogao da nastupi usljed više sile,sudija će sačekati i nešto duže ali će voditi računa o tome da utakmica može da se završi na vrijeme.

Ukoliko je utakmica prekinuta iz razloga više sile,a prije isteka 80% regularnog vremena ili nije odigrana,utakmica će se odigrati narednog dana u isto vrijeme,a ako se ne može odigrati ni narednog dana,takmičarski organ će utvrditi novi termin za odigravanje utakmice.

Ekipa koja prvi put u toku Takmičarske godine neopravdano neodigra ili ne ode na utakmicu gubi istu službenim rezultatom 3:0 ,te se kažnjava oduzimanjem 3 (tri) boda.

Ekipa koja drugi put u toku Takmičarske godine sa nekom od selekcija neopravdano neodigra ili ne ode na utakmicu, smatrat će se da je klub odustao od takmičenja samo sa tom selekcijom , ako usljed svoje krivice nije odigrao 2 (dvije) utakmice u toku takmičarske godine kažnjava se i novčanom kaznom u iznosu od 700,00 KM i snositi će disciplinske sankcije shodno Diciplinskom Pravilniku NS/FS BIH.

**DISCIPLINSKE ODREDBE**

 **Član 22.**

O disciplinskim prekršajima igrača,službenih predstavnika (trener,fizioterapeut,

zvanični predstavnik kluba,komesar za bezbjednost/ i klubova koji učestvuju u takmičenju odlučuje se na osnovu Disciplinskog pravilnika NS/FS BiH i posebnih odluka IO NS USK-a.

*Prvostepene odluke o disciplinskim prekršajima donosi nadležna Disciplinska komisija NS USK-a a žalba na odluku Disciplisnkog sudije NS USK-a podnosi se u roku od 15 minuta po završetku utakmice.*

Automatska kazna zabrane igranja jedne prvenstvene ili kup utakmice nastaje poslije svake 3 (treće) javne opomene koju igrač dobije na prvenstvenoj ili kup utakmici u toku jedne takmičarske godine,a automatski prestaje poslije prvenstvene ili kup utakmice na kojoj je igrač morao da pauzira pa i u slučaju nastupa igrača pod automatskom kaznom na toj utakmici.

Javne opomene (žuti) kartoni radi koji je igrač dobio crveni karton ne evidentiraju se,evidentira se samo crveni karton.

 **UTVRĐIVANJE PLASMANA**

 **Član 23.**

Ekipa koja pobjedi na utakmici stalnog takmičenja koje se odvija po bod.

sistemu, osvaja tri boda, a u slučaju neriješenog rezultata oba tima osvajaju po jedan

bod.

Za svako stalno takmičenje koje se igra po bod-sistemu vodi se tabela. Tabela

sadrži: rezultate utakmica odgovarajućeg kola, imena timova koji se takmiče, broj

utakmica, pobjeda, neriješenih rezultata i poraza, broj datih i primljenih pogodaka i

broj osvojenih bodova.

Plasman na tabeli utvrđuje se zbirom osvojenih bodova.

Ako timovi osvoje isti broj bodova, odlučuje razlika između datih i primljenih

pogodaka.

U slučaju da je razlika jednaka, bolje mjesto zauzima ekipa koja je postigla

više pogodaka, a ako su postigli isti broj pogodaka, onda se uzima međusobni rezultat.

**ŽALBE:**

 **Član 24.**

Najave žalbe na odigranu utakmicu u pismenoj formi sa obrazloženjem, dostavlja se u *roku od 10 minuta po odigranoj utakmici.*

*Žalba se podnosi organu - Komesaru za takmičenje a koji rukovodi takmičenjem u iznosu od 200,00 KM i u pisanoj formi sa obrazloženjem na licu mjesta a shodno Disciplinskom Pravilniku NS/FS BIH.*

**POSEBNE ODREDBE**

 **Član 25.**

Učesnicima utakmica za treće mjesto i učesnicima Finalne utakmice dodjeljuju se pehari u trajno vlasništvo i medalje, na prijedlog Komisije za takmičenje Izvršni odbor NS USK-a može dodijeliti i druga priznanja i nagrade.

**PRELAZNE I ZAVRŠNE ODREDBE**:

**Član 26.**

Za sve što nije predviđeno ovim Propozicijama, primjenjivat će se Pravilnik o nogometnim/fudbalskim takmičenjima NS/FS BiH,ostali propisi NS/FS BiH i Pravila nogometne/fudbalske igre.

**Član 27.**

Izmijene i dopune ovih Propozicija vrše se prema istom postupku ,kao i njihovo donošenje.

**Član 28.**

Propozicije stupaju na snagu danom donošenja, a objavljuju se na službenoj Web stranici NS USK-a.

 Predsjednik

 Amir Medić